VS001601
Datum: 1997-12-15T01:00:00.000+01:00
datum_sodbe_i_stopnje: 2003-04-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 1.050.000,00 SIT
opombe: II Ips 204/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Zidar.

## Škodni dogodek

Poškodovan pri raztovarjanju gradbenega materiala, ko mu je zadnja stranica tovornjaka stisnila levi kazalec.

## Poškodba

Odprt zlom srednjega členka kazalca leve roke in udarninsko raztrganinska rana v predelu sklepa med osnovnim in srednjim členkom kazalca leve roke ter podpludba v predelu obnohtja kazalca leve roke.

## Telesne bolečine

600.000,00 SIT Hude bolečine je trpel 3 dni, srednje močne skupaj 14 dni, blage in stalne bolečine 4 tedne. Občasne lahke bolečine bo trpel trajno pri vseh delih, ko bo prst obremenjen, pri dalj časa ponavljajočih se gibih z njim in ob spremembah vremena, občasne srednje hude bolečine pa pri občasnih zadetjih ali udarcih v ta prst.

#### Hospitalizacija

Opravljena mu je bila operacija v prevodni anasteziji.

#### Ambulantno zdravljenje

2-krat je bil pregledan pri specialistu, 7-krat je bil pregledan pri izbranem zdravniku.

#### Rehabilitacija

3-krat je opravljal fizioterapijo,

#### Nevšečnosti med zdravljenjem

Med zdravljenjem je prestal naslednje nevšečnosti: večkratni prevezi prsta in odvzem šivov, 2-krat je bil podvržen rentgenskemu slikanju, nekaj dni je jemal protibolečinska sredstva, mesec dni je nosil opornico, ki ga je ovirala pri vseh opravilih, zaradi česar je bil odvisen od tuje pomoči. Od 15.12.1997 do 6.2.1998 je bil v bolniškem staležu.

## Strah

100.000,00 SIT Ob sami poškodbi je utrpel hud trenutni strah. Srednje hud strah je trpel med kirurško obdelavo 6 do 8 ur, nato pa je trpel še sekundarni strah hude intenzitete teden dni in blagega 3 tedne.

## Zmanjšanje življenjske aktivnosti

350.000,00 SIT Oškodovancu je ostala lažja zmanjšana gibljivost poškodovanega kazalca, nekoliko zmanjšana groba moč upogiba kazalca in zmanjšana moč pincetnega prijema. Zaradi tega je zmanjšano sposoben za dela, ki zahtevajo fin prijem, ki zahtevajo grobo mišično moč stiska leve roke in za športne dejavnosti, ki zahtevajo take prijeme.

## Skaženost

Zahtevek za priznanje odškodnine za duševne bolečine zaradi skaženosti je bil zavrnjen, saj 5 cm dolga brazgotina, ki je ostala oškodovancu na levem kazalcu, predstavlja kozmetski defekt in ne skaženosti.

---

ZOR člen 200, 203